- Jeg er afklaret med, at jeg har tabt valget, fordi jeg har præsteret det, jeg kan, og jeg er godt tilfreds med min egen præstation, lyder det fra Mariann Nørgaard. Hun tabte borgmestervalget til Tina French, da flere end 600 Venstre-folk afgav deres stemmer. - Jeg har fuld respekt for, at Venstre har lyst til at prøve noget andet. Tina French har vundet valget, og det respekterer jeg. Ligesom jeg håber, at Tina kommer til at klare sig godt, siger Mariann Nørgaard.
Det var en tydeligt skuffet, men afklaret Mariann Nørgaard, der i aftes blev vippet af pinden og vraget som Venstres borgmesterkandidat i Aalborg.